CELEX: 52005PC0199
Language: lv
Date: 2005-05-20
Title: Priekšlikums Padomes lemumam ar kuru Komisijai izdod direktīvas sarunām par grozījumiem Konvencijā par kodolmateriālu fizisko aizsardzību

Svarīgs juridisks paziņojums

|

52005PC0199

Priekšlikums padomes Lemumam ar kuru Komisijai izdod direktīvas sarunām par grozījumiem Konvencijā par kodolmateriālu fizisko aizsardzību  /* COM/2005/0199 galīgā redakcija */  

	[pic] | EIROPAS KOPIENU KOMISIJA |Briselē, 20.5.2005COM(2005) 199 galīgā redakcijaPriekšlikumsPADOMES LĒMUMAMar kuru Komisijai izdod direktīvas sarunām par grozījumiem Konvencijā par kodolmateriālu fizisko aizsardzību(iesniegusi Komisija)PASKAIDROJUMA RAKSTSIevadsKonvencija par kodolmateriālu fizisko aizsardzību ( Convention on the Physical Protection of Nuclear Materials ) (turpmāk – „ CPPNM ”) tika parakstīta 1980. gadā un stājās spēkā 1987. gadā. CPPNM dalībnieces ir 106 valstis un Eiropas Atomenerģijas kopiena (turpmāk – „ Euratom ”)[1]. Visas Eiropas Savienības dalībvalstis ir CPPNM dalībnieces.Saskaņā ar CPPNM 18. panta 4. punkta a) apakšpunktu Euratom parakstīja CPPNM 1980. gada 13. jūnijā un pievienojās tai 1991. gada 6. oktobrī[2].CPPNM mērķis jo īpaši ir piemērot fiziskas aizsardzības pasākumus kodolmateriālu starptautisko pārvadājumu laikā.Vairākas valstis 1999. gadā norādīja, ka CPPNM nav visaptveroša un ir nepieciešams to pārskatīt galvenokārt tādēļ, ka tajā nav ietverti atsevišķi nozīmīgi fiziskās aizsardzības aspekti. Tika norādīts uz nepilnībām tādā jomā kā materiālu aizsardzība, tos izmantojot, uzglabājot un transportējot iekšzemē. Turklāt konvencijā nav pievērsta pietiekami liela uzmanība kodoliekārtu aizsardzībai pret ļaunprātīgām darbībām. Ņemot vērā minētās problēmas, Starptautiskās atomenerģijas aģentūras ( IAEA ) ģenerāldirektors 2001. gada jūnijā izveidoja atklātu juridisko un tehnisko ekspertu grupu CPPNM grozījumu projekta sagatavošanai, lai apspriestu, vai ir nepieciešams pārskatīt CPPNM .Grupas sanāksmes notika sešas reizes Vīnē (pirmā sanāksme notika 2001. gada 3. decembrī). Eiropas Komisija (turpmāk – „Komisija”) piedalījās visās grupas sanāksmēs. Grupa pabeidza savu darbu 2003. gada martā, izstrādājot nobeiguma ziņojumu, kuram bija pievienots grozījumu projekts. To izplatīja visām CPPNM dalībniecēm, tostarp arī Komisijai Euratom uzdevumā. Tomēr šajā pirmajā priekšlikumā par grozījumiem bija vairāki strīdīgi noteikumi, par kuriem apspriešanas laikā nebija izdevies panākt kopēju vienošanos, tādēļ nebija iespējams sasniegt nepieciešamo konvencijas dalībvalstu vairākumu, lai sasauktu konferenci par grozījumiem.Tikmēr 25 CPPNM dalībvalstu grupa Austrijas vadībā 2004. gada jūnijā izstrādāja jaunu priekšlikumu CPPNM grozījumiem. Šo pārskatīto priekšlikumu varētu nosaukt par „vienošanās” dokumentu.Galvenais labojums ir tāds, ka jaunajā priekšlikumā kodolmateriālu un kodoliekārtu fiziskās aizsardzības pamatprincipu saraksts, kas iepriekš bija pievienots pielikumā, ir burtiski iekļauts tekstā.IAEA sekretariāts izplatīja visām CPPNM dalībvalstīm arī pārskatīto priekšlikumu, lai uzsāktu procedūru, kas saskaņā ar CPPNM 20. pantu nepieciešama, lai sasauktu konferenci par grozījumiem.Komisija saņēma pārskatīto priekšlikumu 2004. gada septembrī. Lai sasauktu konferenci par grozījumiem, IAEA ir jāsaņem pieprasījums no vairākuma CPPNM dalībvalstu. Nepieciešamais vairākums iespējams tiks sasniegts 2005. gada pirmajā pusē.IEROSINāTIE CPPNM GROZīJUMICPPNM grozījumu galvenais mērķis ir paplašināt tās darbības jomu, kas pašlaik galvenokārt koncentrēta uz kodolmateriālu starptautiskajiem pārvadājumiem, lai plašāk aptvertu kodolmateriālu izmantošanu, uzglabāšanu un transportēšanu iekšzemē, kā arī kodolmateriālu un kodoliekārtu aizsardzību pret sabotāžu. Bez tam ierosinātajos grozījumos uzsvērts tas, cik svarīga ir valsts atbildība par fizisko aizsardzību un konfidenciālas informācijas aizsardzību. Visbeidzot, lai nostiprinātu fiziskās aizsardzības režīmu, ir iekļauts kodolmateriālu un kodoliekārtu fiziskās aizsardzības pamatprincipu saraksts.Paredzamo CPPNM grozījumu galvenie punkti ir šādi.Iekļauts jauns 1.A pants , kurā noteikti CPPNM mērķi. Atspoguļojot CPPNM darbības jomas paplašināšanu, aktualizēts 2. pants , un 1. pantā iekļautas divas jaunas definīcijas – „sabotāža” un „kodoliekārta”.Bez tam grozītajā Konvencijas 2. panta 2. punktā izklāstīts tas, cik svarīga ir valsts atbildība par fizisko aizsardzību.Konvencijas 6. pants par konfidenciālas informācijas aizsardzību ir attiecīgi papildināts un aktualizēts, ņemot vērā CPPNM darbības jomas paplašināšanu.Pievienots jauns 2.A pants , kurā noteiktas juridiskas saistības, tostarp attiecīga fiziskās aizsardzības režīma izveide, īstenošana un uzturēšana, lai atbilstu fiziskās aizsardzības mērķiem, juridisku un reglamentējošu noteikumu izstrāde un uzturēšana, kā arī kompetentās iestādes vai kompetento iestāžu izveide un apstiprināšana.Ar to pašu pantu ieviestas juridiskas saistības piemērot iekļautos kodolmateriālu un kodoliekārtu fiziskās aizsardzības pamatprincipus, ciktāl tas ir pamatoti un praktiski iespējams.Bez tam CPPNM ir nostiprināta, ieviešot jaunus sadarbības pasākumus kodolmateriālu vai kodoliekārtu ticamu sabotāžas draudu vai sabotāžas gadījumā ( 5. pants ) un ieviešot 7. pantā jaunus nodarījumus saistībā ar sabotāžu, nodarījuma veicināšanu, organizēšanu vai vadīšanu, kā arī ar kontrabandu.KOPIENAS UN DALīBVALSTU LOMA STARPTAUTISKO SARUNU PROCESā PAR CPPNM GROZīJUMIEMEuratom līguma 101. panta 1. punktā paredzēts, ka „Kopiena saskaņā ar savām pilnvarām un jurisdikciju var uzņemties saistības, noslēdzot nolīgumus ar trešām valstīm, …”.Kopienas lomu un kompetenci saistībā ar CPPNM 1978. gadā skaidri noteica Eiropas Kopienu Tiesa[3].21. punkts: „… ( Euratom līguma) 2. panta e) apakšpunktā Kopienai dots uzdevums, izmantojot attiecīgu uzraudzību, nodrošināt to, ka kodolmateriālus neizmanto mērķiem, kas atšķirīgi no mērķiem, kam tie paredzēti, neņemot vērā šādas atšķirīgas izmantošanas raksturu un apstākļus, kādos tā varētu notikt, un visbeidzot pati frāze „drošības pasākumi”, kas Līgumā izmantota, lai raksturotu VII nodaļas noteikumus, attiecas uz plašāku darbības jomu nekā tikai kodolmateriāla izmantotāja deklarētā mērķa aizstāšana ar citu atšķirīgu mērķi. Šeit Līgumā paredzēta jebkāda kodolmateriālu atšķirīga izmantošana, kas rada risku drošībai, tas ir kaitējuma risku sabiedrības un valstu būtiski svarīgām interesēm. Tādējādi nevar būt šaubu, ka „drošības pasākumu” koncepcija Līguma nozīmē ir pietiekami visaptveroša, lai iekļautu arī fiziskās aizsardzības pasākumus.”27. punkts: „… Tādēļ tā ir Kopiena un vienīgi Kopiena, kas spēj nodrošināt to, ka kodolmateriālu apsaimniekošanā ir aizsargātas sabiedrības vispārējās vajadzības attiecīgajā jomā.”28. punkts: „… Tādēļ tā ir Kopiena, kam atbilstīgi tās īpašumtiesībām ir pilnvaras saskaņoti rīkoties neparedzētās situācijās. Tādējādi, ciktāl konvencijas projekta mērķis ir vērsties pret jauniem riskiem, Kopiena ir iesaistīta kā aizsargājamo materiālu īpašniece.”Visbeidzot Tiesa nolēma, ka „dalībvalstu līdzdalība CPPNM … ir saderīga ar Euratom līguma noteikumiem tikai ar nosacījumu, ka pati Kopiena, ciktāl tas attiecas uz tās pilnvarām un kompetenci, ir CPPNM dalībniece vienlīdzīgi ar dalībvalstīm”.Pievienojoties CPPNM , Komisija paziņoja depozitāram, kuri panti uz to neattiecas, kā tas 18. panta 4. punkta c) apakšpunktā prasīts no starptautiskas organizācijas, kas pievienojas CPPNM . Deklarācijā noteikts, ka 7. līdz 13. pants[4] neattiecas uz Kopienu, pretstatā atsevišķām dalībvalstīm.”SECINāJUMIŅemot vērā iepriekš aprakstītos ierosinātos CPPNM grozījumus un citēto Eiropas Kopienu Tiesas nolēmumu, Kopienai jāturpina pilnībā piedalīties starptautisko sarunu procesā par šīs konvencijas grozījumiem, jo īpaši, lai nodrošinātu saderību starp CPPNM noteikumiem un Euratom līgumu un sekundārajiem tiesību aktiem.Tādēļ Komisija ierosina Padomei saskaņā ar Euratom līguma 101. panta 2. punktu pieņemt pievienoto lēmumu, ar kuru Komisiju pilnvaro gaidāmajā konferencē par CPPNM grozījumiem atbilstīgi pievienotajām direktīvām veikt sarunas par CPPNM grozījumiem attiecībā uz jautājumiem, kas ietilpst Kopienas kompetencē.PriekšlikumsPADOMES LĒMUMAMar kuru Komisijai izdod direktīvas sarunām par grozījumiem Konvencijā par kodolmateriālu fizisko aizsardzībuEIROPAS SAVIENĪBAS PADOME,ņemot vērā Eiropas Atomenerģijas kopienas (turpmāk – „ Euratom ”) dibināšanas līgumu un jo īpaši tā 101. panta otro daļu,ņemot vērā Komisijas priekšlikumu[5],tā kā:1.  Euratom līguma 2. panta e) apakšpunktā noteikts, ka Kopiena, „izmantojot attiecīgu uzraudzību, nodrošina to, ka kodolmateriālus izmanto tikai tiem mērķiem, kam tie paredzēti”.2.  Konvencija par kodolmateriālu fizisko aizsardzību ( Convention on the Physical Protection of Nuclear Materials ) (turpmāk – „ CPPNM ”) tika parakstīta 1980. gadā un stājās spēkā 1987. gadā. CPPNM dalībnieces ir 106 valstis un Euratom . Visas Eiropas Savienības dalībvalstis ir CPPNM dalībnieces.3.  Drīz saskaņā ar CPPNM 20. pantu tiks sasaukta konference par CPPNM grozījumiem.4.  Eiropas Kopienu Tiesa[6] ir pieņēmusi lēmumu, ka „dalībvalstu līdzdalība CPPNM … ir saderīga ar Euratom līguma noteikumiem tikai ar nosacījumu, ka pati Kopiena, ciktāl tas attiecas uz tās pilnvarām un kompetenci, ir CPPNM dalībniece vienlīdzīgi ar dalībvalstīm”, un ka „atsevišķas CPPNM saistības, ciktāl tas skar Kopienu, var īstenot tikai, Kopienai un dalībvalstīm cieši sadarbojoties gan sarunu un noslēgšanas procesā, gan saistību izpildē.”5.  Tādēļ Kopienai pilnībā jāpiedalās sarunu procesā par CPPNM grozījumiem, jo īpaši, lai nodrošinātu saderību starp CPPNM noteikumiem un Euratom līgumu un sekundārajiem tiesību aktiem,IR PIEŅĒMUSI ŠĀDU LĒMUMU.Vienīgais pantsKomisija gaidāmajā konferencē par CPPNM grozījumiem atbilstīgi šeit pievienotajām direktīvām veic sarunas par CPPNM grozījumiem attiecībā uz jautājumiem, kas ietilpst Kopienas kompetencē.Briselē,Padomes vārdā –priekšsēdētājsPIELIKUMSSarunu direktīvasSarunu laikā Komisija gādā par to, lai nodrošinātu Konvencijā izdarīto grozījumu saderību ar politikām un Euratom līguma un sekundāro tiesību aktu noteikumiem.

[1] Pēdējie dati 2004. gada 8. novembrī.

[2] Padomes 1980. gada 9. jūnija lēmums, ar ko apstiprina Komisijas noslēgto Starptautisko konvenciju par kodolmateriālu fizisku aizsardzību, Oficiālais Vēstnesis L 149, 17.6.1980., 41. lpp.

[3] Tiesas 1978. gada 14. novembra Nolēmums 1/78, ECR 1978., 02151. lpp.

[4] CPPNM 7. līdz 13. pants attiecas uz noziedzīgu nodarījumu definīciju, likumpārkāpēju vajāšanu un izdošanu un saistītiem jautājumiem.

[5] OV C […], […], […]. lpp.

[6] Tiesas 1978. gada 14. novembra Nolēmums 1/78, ECR 1978., 02151. lpp.